stanford-oval/wikipedia huggingface dataset:
การประชุมสภาแห่งชาติพรรคคอมมิวนิสต์จีนครั้งที่ 6

| การประชุมสภาแห่งชาติพรรคคอมมิวนิสต์จีนครั้งที่ 6 จงกั๋วก้งฉานต่างตี้ลิ่วจื้อเฉวียนกั๋วไต้เปี่ยวต้าฮุ่ย |
| --- | --- |
ห้องที่ใช้จัดการประชุม ปัจจุบันเป็นพิพิธภัณฑ์ 
เริ่มต้น: 18 มิถุนายน ค.ศ. 1928 (1928-06-18)
สิ้นสุด: 11 กรกฎาคม ค.ศ. 1928 (1928-07-11)
ที่ตั้ง: มอสโก ประเทศรัสเซีย
เหตุการณ์ก่อนหน้า: การประชุมสภาแห่งชาติพรรคคอมมิวนิสต์จีนครั้งที่ 5 (ค.ศ. 1927)
เหตุการณ์ถัดไป: การประชุมสภาแห่งชาติพรรคคอมมิวนิสต์จีนครั้งที่ 7 (ค.ศ. 1945)
ผู้เข้าร่วม: ผู้แทน 84 คน
กิจกรรม: การเลือกคณะกรรมาธิการกลางพรรคคอมมิวนิสต์จีน ชุดที่ 6
ผู้นำ: เซี่ยง จงฟา (ผู้นำพรรคคอมมิวนิสต์จีน)
การประชุมสภาแห่งชาติพรรคคอมมิวนิสต์จีนครั้งที่ 6 (จีน: 中国共产党第六次全国代表大会) จัดขึ้นระหว่างวันที่ 18 มิถุนายน ถึง 11 กรกฎาคม ค.ศ. 1928 เนื่องจากรัฐบาลชาตินิยมจีนได้เริ่มกวาดล้างสมาชิกพรรคคอมมิวนิสต์จีนอย่างหนัก จึงทำให้การประชุมครั้งนี้ต้องจัดขึ้นที่กรุงมอสโก ภายใต้การชี้นำของโคมินเทิร์น ผู้แทนได้เลือกคณะกรรมาธิการกลางพรรคคอมมิวนิสต์จีนชุดที่ 6 การประชุมเต็มคณะครั้งที่ 1 ของคณะกรรมาธิการกลางชุดที่ 6 ได้มีมติเลือกเซี่ยง จงฟา เป็นเลขาธิการ และเลือกกรมการเมืองชุดที่ 6 สมาชิกถาวร 5 คนของ คณะกรรมาธิการสามัญประจำกรมการเมือง ได้แก่ เซี่ยง จงฟา, โจว เอินไหล, ซู จ้าวเจิง, เซี่ยง อิง และไช่ เหอเซิน
หัวข้อหารือที่สำคัญที่สุดคือการล่มสลายของแนวร่วมแรกระหว่างพรรคคอมมิวนิสต์จีนและก๊กมินตั๋ง สงครามกลางเมืองจีนเริ่มต้นขึ้นและพรรคคอมมิวนิสต์จีนก็ถูกขับไล่ลงใต้ดินเป็นส่วนใหญ่ การประชุมสภาแห่งชาติครั้งต่อไปไม่ถูกจัดขึ้นกระทั่ง ค.ศ. 1945
เนื่องในวาระครบรอบ 100 ปีพรรคคอมมิวนิสต์จีนใน ค.ศ. 2021 สำนักหอจดหมายเหตุรัฐบาลกลางรัสเซียได้มอบเอกสารการประชุมสภาแห่งชาติครั้งที่ 6 ให้แก่จีน
บ้านเปอร์โวไมสโกเย ในกรุงมอสโก สถานที่จัดประชุม
คำนำหน้าชื่อเรือ

คำนำหน้าชื่อเรือลำนี้คือ "MSC" หมายถึงบริษัทเจ้าของเรือ คือ บริษัทเมดิเตอร์เรเนียนชิปปิ้ง (Mediterranean Shipping Company)
คำนำหน้าชื่อเรือ (อังกฤษ: Ship prefix) คือการรวมกันของชุดตัวอักษร ซึ่งปกติจะมาจากคำย่อ ใช้สำหรับนำหน้าชื่อเรือของพลเรือนหรือเรือรบ โดยมีวัตถุประสงค์ที่หลากหลายในการใช้งาน เช่น ระบุรูปแบบของระบบขับเคลื่อนเรือ ระบุวัตถุประสงค์ของเรือ ระบุความเป็นเจ้าของ หรือระบุสัญชาติของเรือ ซึ่งในปัจจุบัน คำนำหน้าเรือมักไม่ค่อยถูกใช้งานในเรือของพลเรือนมากนัก ในขณะที่เรือของหน่วยงานราชการหรือเรือของรัฐยังคงมีการคงไว้และใช้งานต่อไป เนื่องจากมีระบุไว้ในระเบียบ ข้อบังคับ หรือกฎหมายระบุไว้ให้มีการใช้งาน โดยคำนำหน้าชื่อเรือในปัจจุบันมักมีการใช้งานในรูปแบบเดียวกันเหมือนกันหมดในกองทัพเรือของแต่ละประเทศ และคำนำหน้าอื่น ๆ สำหรับเรือช่วยรบหรือเรือที่เป็นหน่วยเรือสนับสนุน เช่น ยามฝั่งสหรัฐที่สนับสนุนการทำงานของกองทัพเรือสหรัฐ ในขณะที่กองทัพเรือของอีกหลายชาติเช่นกันไม่มีการใช้งานคำนำหน้าชื่อเรือ
ตัวอย่างของกองทัพเรือที่ใช้คำนำหน้าเรือ เช่น กองกำลังป้องกันตนเองทางทะเลญี่ปุ่น ใช้คำนำหน้าว่า "JS" – มาจากคำว่า Japanese Ship กองทัพเรือสหรัฐ ใช้คำนำหน้าว่า "USS" – มาจากคำว่า United States Ship
การใช้งาน

ในอดีตนั้น คำนำหน้าชื่อเรือสำหรับเรือพลเรือนมักจะใช้ระบุรูปแบบของการขับเคลื่อนเรือ เช่น "MV" มาจากคำว่า motor vesse (เรือยนต์), "SS" มาจากคำว่า เรือกลไฟแบบใช้ใบจักรท้าย (screw steamer) มักจะเรียกกันว่าเรือกลไฟ (steam ship) หรือ "PS" มาจากคำว่า เรือกลไฟแบบใช้ล้อข้าง (paddle steamer)
ปัจจุบัน คำนำหน้าชื่อเรือสำหรับพลเรือนนั้นไม่ได้มีการใช้กันอย่างทั่วไปแล้ว สำหรับเรือที่มีการใช้งานมักจะใช้คำนำหน้าชื่อเรือเป็นอักษรย่อที่มีความหมายคือจุดประสงค์ของเรือ หรือระบุถึงความสามารถของเรือ โดยการพัฒนาของเทคโนโลยีทำให้เกิดคำนำหน้าชื่อเรือที่มีหลากหลายมากยิ่งขึ้นในท้องมหาสมุทรของโลก เช่น "LPGC" มาจากคำว่า Liquified Petroleum Gas Carrier (เรือขนส่งก๊าซปิโตรเลียมเหลว) หรือ "TB" มาจากคำว่า Tug boat (เรือลากจูง) หรือ "DB" มาจากคำว่า Derrick barge (เรือปั่นจั่น) และในอีกหลายกรณี คำย่อเหล่านี้ใช้ในการระบุตัวตนอย่างเป็นทางการตามกฎหมายเท่านั้น ไม่ได้ถูกใช้ในการเรียกขานหรือในสิ่งแวดล้อมการทำงาน ตัวอย่างคำนำหน้าระบุจุดประสงค์ของเรือ เช่น "RMS" มาจากคำว่า Royal Mail Ship (โรยัล เมล ชิป) หรือ "RV" มาจากคำว่า Research Vessel (เรือวิจัย)
คำนำหน้าที่ใช้งานในเรือเดินทะเลส่วนใหญ่บ่งบอกถึงเจ้าของของเรือ แต่ก็อาจจะระบุถึงประเภทหรือวัตถุประสงค์ของเรือด้วย ในอดีตมีการใช้งานอย่างแพร่หลายที่สุดในกองทัพเรืออังกฤษ ซึ่งใช้คำนำหน้าว่า "HMS" ซึ่งย่อมาจากคำว่า "His/Her Majesty's Ship" โดยกองทัพเรืออังกฤษก็ใช้ชื่อเรือเพื่อบ่งบอกถึงประเภทและวัตถุประสงค์ของเรือในประจำการเช่นกัน เช่น "HM" ในเรือสลุป ในขณะที่กองทัพเรือในเครือจักรภพนั้นมีการนำไปปรับใช้ในรูปแบบต่าง ๆ เช่น HMAS, HMCS และ HMNZS ที่ใช้งานในออสเตรเลีย แคนาดา และนิวซีแลนด์ตามลำดับ
ในยุคแรก กองทัพเรือสหรัฐใช้ตัวย่อที่ระบุถึงประเภทของเรือด้วย เช่น "USF" มาจากคำว่า "United States Frigate" แนวปฏิบัตินี้ถูกยกเลิกโดยคำสั่งของฝ่ายบริหาร ฉบับที่ 549/1907 โดยประธานาธิบดี ธีโอดอร์ โรสเวลต์ ซึ่งให้ใช้คำว่า "USS" มาจากคำว่า เรือรบสหรัฐ (United States Ship) เป็นเครื่องหมายมาตรฐานสำหรับเรือรบประจำกาของกองทัพเรือสหรัฐ โดยบังคับใช้กับเรือที่มีสถานะประจำการในช่วงเวลานั้น เรือที่ยังไม่ประจำการหรือปลดประจำการไปแล้วจะใช้เพียงชื่อเรือเท่านั้น และใช้งานกับเรื่อที่กลับมาประจำการอีกครั้ง
อย่างไรก็ตาม คำนำหน้าชื่อเรือนั้นไม่ได้ถูกใช้งานอย่างเป็นทางการกับทุกกองทัพเรือ เช่น กองทัพเรือของจีน ฝรั่งเศส และรัสเซีย
ตั้งแต่ศตวรรษที่ 20 เป็นต้นมา กองทัพเรือส่วนใหญ่ใช้การระบุด้วยตัวอักษรหรือหมายเลขตัวเรือ (หมายเลขชายธง) หรือใช้ผสมกันทั้งสองรูปแบบ โดยรหัสเหล่านี้ถูกระบุไว้และวาดไว้ที่ด้านข้างของเรือ ซึ่งแต่ละกองทัพเรือจะมีระบบที่ใช้งานเป็นมาตรฐานของตนเอง เช่น กองทัพเรือสหรัฐใช้สัญลักษณ์การจัดประเภทตัวเรือ และกองทัพเรืออังกฤษและกองทัพเรืออื่น ๆ ในยุโรปและเครื่อจักรภพใช้ระบบหมายเลขชายธง
คำนำหน้าตามสัญชาติหรือสังกัดทางการทหาร > แบบแผนการใช้คำนำหน้า

การกำหนดสำหรับเรือของสหราชอาณาจักรนั้น มีการใช้งานในช่วงเวลาของจักรวรรดิอังกฤษ ก่อนที่จะมีการจัดตั้งกองทัพเรือแยกออกมาโดยเฉพาะสำหรับแต่ละประเทศในเครือจักรภพ
ในกองทัพเรือเนเธอร์แลนด์ HNLMS เป็นคำนำหน้าในภาษาอังกฤษ ซึ่งแปลมาจากต้นฉบับในภาษาดัตช์คือ Hr.Ms. หรือ Zr.Ms. ซึ่งไม่ควรใช้ Hr.Ms. ในเอกสารภาษาอังกฤษ อย่างไรก็ตามมันมักจะถูกพบเห็นในการใช้งานบนเวิลด์ไวด์เว็บ จนกระทั่งเรือถูกนำเข้าประจำการในกองเรืออย่างเป็นทางการ ชื่อของเรือจึงจะถูกใช้งานโดยไม่มีคำนำหน้า โดยนับตั้งแต่สมเด็จพระราชาธิบดีวิลเลิม-อเล็กซานเดอร์ขึ้นครองราชย์ต่อจากสมเด็จพระราชินีนาถเบียทริกซ์ในวันที่ 30 เมษายน พ.ศ. 2556 คำนำหน้า Hr.Ms. ก็ถูกแทนที่ด้วย Zr.Ms.
ในออสเตรเลีย คำนำหน้า NUSHIP จะถูกใช้งานเพื่อแสดงถึงเรือที่ยังไม่ได้เข้าประจำการในกองเรือ
ในสหรัฐ คำนำหน้าทั้งหมดนอกเหนือจาก USS, USNS, USNV และ USRC ถูกยกเลิกในปี พ.ศ. 2444 เมื่อประธานาธิบดี ทีโอดอร์ โรเซอเวลต์ ออกคำสั่งฝ่ายบริหารเพื่อแก้ไขระบบการตั้งชื่อในกองทัพเรือสหรัฐ โดย USRC ถูกแทนที่ด้วย USCGC เมื่อกองเรือรัษฎากรสหรัฐ ได้รวมเข้ากับ หน่วยช่วยชีวิตของสหรัฐ เพื่อกลายเป็นหน่วยยามฝั่งสหรัฐในปี พ.ศ. 2458 ซึ่ง USLHT ก็ถูกแทนที่ด้วย USCGC เมื่อหน่วยบริการประภาคารสหรัฐถูกรวมเข้าเป็นส่วนหนึ่งของยามฝั่งในปี พ.ศ. 2482 ในขณะที่ USC&GS ถูกแทนที่ด้วย NOAAS เมื่อหน่วยสำรวจชายฝั่งและภูมิศาสตร์ของสหรัฐอเมริกาถูกรวมเข้ากับหน่วยงานทางวิทยาศาสตร์ของรัฐบาลสหรัฐอีกหลายหน่วย เพื่อจัดตั้งองค์การบริหารมหาสมุทรและชั้นบรรยากาศแห่งชาติ (NOAA) ในปี พ.ศ. 2513 จากนั้น USFC ได้ถูกแทนที่ด้วย USFS หลังจากมีการจัดระเบียบคณะกรรมาธิการปลาและการประมงของสหรัฐใหม่ในปี พ.ศ. 2446 และขณะเดียวกัน USFS ก็ถูกแทนที่ใหม่โดย US FWS หลังจากสำนักงานประมงถูกรวมเข้ากับแผนกสำรวจทางชีวภาพของกระทรวงมหาดไทยสหรัฐ เพื่อจัดตั้งกรมบริหารปลาและสัตว์ป่าแห่งกระทรวงมหาดไทย (ซึ่งต่อมา พ.ศ. 2499 ได้รับการจัดระเบียบใหม่เป็นองค์การบริหารปลาและสัตว์ป่าแห่งสหรัฐ) ซึ่งเรือเดินทะเลขององค์การบริหารปลาและสัตว์ป่าแห่งสหรัฐใช้คำนำหน้าว่า US FWS ซึ่งเคยเป็นคำที่ถูกโอนไปยังองค์การบริหารมหาสมุทรและชั้นบรรยากาศแห่งชาติเพื่อใช้ NOAAS เมื่อปี พ.ศ. 2513 ซึ่งเป็นปีที่ก่อตั้งหน่วยงาน
สำหรับเรือของกองทัพเรือสหรัฐที่ไม่ได้อยู่ในประจำการ จะไม่ได้ถูกเรียกชื่อว่าเรือของสหรัฐ (United States Ship) ซึ่งจะเรียกเพียงชื่อเปล่า ๆ ไม่มีคำนำหน้า ทั้งช่วงก่อนเข้าประจำการในกองเรือและหลังปลดประจำการ เช่น เรือในอู่เรือและท่าเรือที่ไม่ได้ใช้งานและยังอยู่ในสถานะประจำการ จะถูกเรียกอย่างเป็นทางการตามชื่อเรือหรือหมายเลขตัวเรือโดยไม่มีคำนำหน้า โดยก่อนเข้าประจำการ เรือจะถูกอธิบายว่าเป็นหน่วยเรือก่อนประจำการ หรือ PCU ตัวอย่าง เช่น เรือ ยูเอสเอส เจอรัลด์ อาร์. ฟอร์ด ได้ถูกกำหนดให้เป็น หน่วยเตรียมการประจำการ  (PCU) เจอรัลด์ อาร์. ฟอร์ด ก่อนที่จะเข้าประจำการในปี พ.ศ. 2560 ส่วนกองบัญชาการการลำเลียงทางทหารของกองทัพเรือสหรัฐ (MSC) ซึ่งเป็นเรือที่มีลูกเรือเป็นพลเรือนและอยู่ในสถานะประจำการ จะได้รับคำนำหน้าว่า USNS มาจากคำว่า เรือกองทัพเรือสหรัฐ (United States Naval Ship)
เมื่อเรือถูกแยกออกมาจากรายชื่อของกองเรือ โดยทั่วไปแล้วเรือจะใช้คำนำหน้าว่า ex- เพิ่มเข้าไปในชื่อ เพื่อแยกให้เห็นความต่างระหว่างเรือที่ยังใช้งานอยู่ซึ่งมีชื่อเดียวกัน เช่น หลังจากเรือ ยูเอสเอส คอนสเตลเลชั่น (CV-64) ปลดประจำการในปี พ.ศ. 2546 เรือจะถูกเรียกว่า เอกซ์ คอนสเตลเลชั่น (ex-Constellation)
ในนิยายวิทยาศาสตร์

คำนำหน้าแบบอักษรสามตัวที่ถูกใช้งานในนิยายมักถูกใช้ในนิยายวิทยาศาสตร์ภาษอังกฤษ โดยใช้งานกับเรือเดินทะเลและยานอวกาศ เช่น
สตาร์ เทรค – สหพันธ์แห่งดวงดาว (United Federation of Planets) ใช้คำนำหน้าว่า USS สำหรับยาวอวกาศ โดยจากบทสนทนาในช่วงต้นของซีรีส์ระบุว่ามันย่อมาจาก "United Space Ship" ในขณะที่ในจักรวาลกระจก (Mirror Universe) จักรวรรดิเทอร์แรน (Terran Empire) ใช้คำนำหน้าว่า ISS แทน โดยที่เผ่าพันธ์อื่น ๆ ในคำนำหน้าที่แตกต่างกันสำหรับยานของตน
คลิงงอน (Klingon) ใช้ IKS (Imperial Klingon Ship) หรือ IKC (Imperial Klingon Cruiser)
โรมูลัน (Romulan) โดยทั่วไปจะใช้คำนำหน้าว่า IRW (Imperial Romulan Warbird) หรือ RIS ซึ่งมีการคาดเดาว่ามาจาก "Romulan Imperial Ship" และ  ChR (ChR มาจากจินตนาการของผู้เขียนนวนิยาย ไดแอน ดูแอน ในจักรวาลของ สตาร์ เทรค ซึ่งชาวโรมูลันเรียกดาวเคราะห์บ้านเกิดของตนเองว่า "Ch'Rihan" ซึ่งแม้ว่าในเวอร์ชันของดูแอนจะมีแฟน ๆ จำนวนมากติดตาม แต่ก็ไม่ถือว่าเป็นส่วนหนึ่งของเนื้อเรื่องหลักอย่างเป็นทางการของ สตาร์ เทรค ทำนองเดียวกับการกำหนดคำนำหน้าของ ฟาเรนกี (Ferengi) ที่ใช้คำนำหน้าว่า FMS และ คาร์แดสเซีย (Cardassian) ที่ใช้คำนำหน้าว่า CDS ก็ไม่ใช่เนื้อหาทางการเช่นกัน)
สตาร์ วอร์ส – จักรวรรดิกาแลกติก (Galactic Empire) บางครั้งใช้คำนำหน้าว่า ISD มาจากคำว่า Imperial Star Destroyer หรือชื่อเรียกของยานพิฆาตดารา
เดดสเปช – USG ย่อมาจาก "United Spacefaring Guild" ซึ่งเป็นผู้ดูแลการปฏิบัติงานของยานอวกาศของพลเรือน รวมไปถึงยานขุดเจาะทรัพยากรชั้นนำอย่าง USG Ishimura ของ Concordance Extraction Corporation USM สำหรับกองกำลังป้องกันโลกของ EarthGov และ CMS สำหรับศัตรูเก่าคือ Sovereign Colonies Armed Forces
เกมไททันฟอลล์ – บริษัท Interstellar Manufacturing Corporation ซึ่งเป็นศัตรูหลักในซีรีส์เกมนี้ ใช้คำนำหน้าว่า IMS โดยไม่ทราบที่มาของคำนำหน้านี้
เกมฟรีสเปซ (Descent: FreeSpace – The Great War) – คำนำหน้าเรือต่าง ๆ ถูกเลือกใช้งานตามสายพันธุ์ ความจงรักภักดีต่อฝ่าย และระดับของยานพาหนะ ตัวอย่างที่เห็นได้ชัดคือ GT และ GV สำหรับ "Galactic Terran" และ "Galactic Vasudan" ตามลำดับ NT สำหรับ "Neo-Terran" "PV" สำหรับ "Parliamentary Vasudan" และเพียง S สำหรับ "Shivan” จากนั้นคำนำหน้าจะถูกเติมด้วยประเภทและหน้าที่ของเรือตามหลังอักษรชุดแรกที่ระบุสายพันธุ์หรือฝ่าย เช่น B สำหรับ "Bomber" C สำหรับ "Cruiser" Cv สำหรับ "Corvette" D สำหรับ "Destroyer ," และ F สำหรับ "Fighter" จากที่กล่าวมาทั้งหมด เมื่อนำมาประกอบรวมกัน จะสามารถยกตัวอย่างคำนำหน้าเต็ม ๆ ได้ เช่น
PVD จะหมายถึง "Parliamentary Vasudan Destroyer"
NTF จะหมายถึง "Neo-Terran Fighter"
GTC จะหมายถึง "Galactic Terran Cruiser"
GVCv จะหมายถึง "Galactic Vasudan Corvette"
SB จะหมายถึง "Shivan Bomber"
แหล่งข้อมูลอื่น

Warship National Prefixes
ประธานาธิบดีลาว

| ประธานาธิบดีแห่งสาธารณรัฐประชาธิปไตยประชาชนลาว |
| --- | --- |
ປະທານປະເທດແຫ່ງສປປລາວ
ตราแผ่นดิน
ธงชาติ
ผู้ดำรงตำแหน่งคนปัจจุบัน ทองลุน สีสุลิด ตั้งแต่ 22 มีนาคม พ.ศ. 2564
จวน: หอคำ นครหลวงเวียงจันทน์
วาระ: 5 ปี
ผู้ประเดิมตำแหน่ง: เจ้าสุภานุวงศ์
สถาปนา: 3 ธันวาคม พ.ศ. 2518
รอง: รองประธานาธิบดีลาว
เงินตอบแทน: 1,170,000 กีบต่อเดือน
ประธานาธิบดีลาว หรือภาษาลาวเรียก ปะทานปะเทด (ลาว: ປະທານປະເທດ) หรือเรียกอย่างเป็นทางการว่า ประธานาธิบดีแห่งสาธารณรัฐประชาธิปไตยประชาชนลาว (ลาว: ປະທານປະເທດແຫ່ງສາທາລະນະລັດ ປະຊາທິປະໄຕ ປະຊາຊົນລາວ) เป็นประมุขแห่งรัฐของสาธารณรัฐประชาธิปไตยประชาชนลาว นับแต่ตั้งแต่ พ.ศ. 2518 เป็นต้นมา
ตามรัฐธรรมนูญแห่งสาธารณรัฐประชาธิปไตยประชาชนลาว หมวดที่ 6 มาตรา 65 บัญญัติไว้ว่า "ประธานาธิบดีเป็นประมุขแห่งสาธารณรัฐประชาธิปไตยประชาชนลาว เป็นตัวแทนของประชาชนชาวลาวทุกคนทั้งที่อาศัยอยู่ภายในและต่างประเทศ"
ที่มาและวาระการดำรงตำแหน่ง

ประธานาธิบดีลาวมีที่มาจากการเลือกตั้งของสมาชิกสภาแห่งชาติ โดยได้รับคะแนนเสียงมากกว่าสองในสามของจำนวนสมาชิกสภาแห่งชาติที่เข้าร่วมการประชุม และมีวาระการดำรงตำแหน่งเท่ากับวาระของสภาแห่งชาติ (สภาแห่งชาติมีวาระ 5 ปี)
อำนาจและหน้าที่

หน้าที่ของประธานาธิบดีแห่งสาธารณรัฐประชาธิปไตยประชาชนลาว ตามที่กำหนดในรัฐธรรมนูญแห่งสาธารณรัฐประชาธิปไตยประชาชนลาวมาตรา 67 มีดังนี้
ประกาศใช้รัฐธรรมนูญและกฎหมายที่สภาแห่งชาติได้รับรองแล้ว
ออกรัฐบัญญัติและคำสั่งของประธานาธิบดี
เสนอแต่งตั้งหรือถอดถอนนายกรัฐมนตรีต่อสภาแห่งชาติเพื่อพิจารณาเห็นชอบ
แต่งตั้งหรือถอดถอนตำแหน่งนายกรัฐมนตรี แต่งตั้ง โยกย้าย หรือถอดถอนตำแหน่งสมาชิกรัฐบาลภายหลังที่สภาแห่งชาติได้รับรองเห็นชอบแล้ว
แต่งตั้งหรือถอดถอนรองประธานศาลประชาชนสูงสุดตามการเสนอของประธานศาลประชาชนสูงสุด แต่งตั้งหรือถอดถอนรองอัยการประชาชนสูงสุดตามการเสนอของอัยการประชาชนสูงสุด
แต่งตั้ง โยกย้าย หรือถอดถอนเจ้าแขวง เจ้าครองนคร ตามการเสนอของนายกรัฐมนตรี
ดำรงตำแหน่งผู้บัญชาการทหารสูงสุด
อนุมัติเลื่อนชั้นหรือปลดชั้นนายพลของกองทัพ ตามการเสนอของนายกรัฐมนตรี
เรียกประชุมและเป็นประธานกองประชุมพิเศษของรัฐบาล
อนุมัติประดับเหรียญคำแห่งชาติ เหรียญกิตติคุณ เหรียญชัย และนามยศสูงสุดแห่งรัฐ
อนุมัติการให้อภัยโทษ
อนุมัติการระดมพลทั่วไปหรือเป็นภาคส่วน อนุมัติการประกาศภาวะฉุกเฉินในทั่วประเทศหรือในท้องถิ่นใดท้องถิ่นหนึ่ง
ประกาศให้สัตยาบันหรือบอกล้างสนธิสัญญาที่ได้ลงนามกับต่างประเทศ
แต่งตั้งผู้แทนมีอำนาจเต็มของสาธารณรัฐประชาธิปไตยประชาชนลาวไปประจำอยู่ต่างประเทศหรือเรียกกลับประเทศตามการเสนอของนายกรัฐมนตรี รับรองผู้แทนมีอำนาจเต็มของต่างประเทศที่มาประจำอยู่สาธารณรัฐประชาธิปไตยประชาชนลาว  ปฏิบัติสิทธิและหน้าที่อื่นๆ ตามที่ได้กำหนดไว้ในกฎหมาย
ตำแหน่งรองประธานาธิบดี

รองประธานาธิบดีลาวเป็นผู้ปฏิบัติหน้าที่ตามที่ได้รับมอบหมายจากประธานาธิบดี และปฏิบัติหน้าที่แทนประธานาธิบดีในกรณีประธานาธิบดีไม่สามารถทำหน้าที่ได้ มีที่มาจากการเลือกตั้งของสมาชิกสภาแห่งชาติ โดยได้รับคะแนนเสียงมากกว่ากึ่งหนึ่งของจำนวนสมาชิกสภาแห่งชาติที่เข้าร่วมการประชุม
รายชื่อประธานาธิบดี

| ลำดับ | ประธานาธิบดี> ภาพ | ประธานาธิบดี> ชื่อ (เกิด-เสียชีวิต) | ระยะเวลา> เริ่ม | ระยะเวลา> สิ้นสุด | ระยะเวลา> รวมระยะเวลา | พรรคการเมือง | พรรคการเมือง | นายกรัฐมนตรี (ดำรงตำแหน่ง) |
| --- | --- | --- | --- | --- | --- | --- | --- | --- |
| 1 |  | เจ้าสุภานุวงศ์ ສຸພານຸວົງ (1909–1995) | 2 ธันวาคม 1975 | 15 สิงหาคม 1986 | 10 ปี 256 วัน |  | พรรคประชาชนปฏิวัติลาว |  ไกสอน พมวิหาน (1975–1991) |
| — |  | พูมี วงวิจิด ພູມີ ວົງວິຈິດ (1909–1994) รักษาการ | 31 ตุลาคม 1986 | 15 สิงหาคม 1991 | 4 ปี 288 วัน |  | พรรคประชาชนปฏิวัติลาว |  ไกสอน พมวิหาน (1975–1991) |
| 2 |  | ไกสอน พมวิหาน ໄກສອນ ພົມວິຫານ (1920–1992) | 15 สิงหาคม 1991 | 21 พฤศจิกายน 1992 | 1 ปี 98 วัน |  | พรรคประชาชนปฏิวัติลาว |  คำไต สีพันดอน (1991–1998) |
| 3 |  | หนูฮัก พูมสะหวัน ໜູຮັກ ພູມສະຫວັນ (1910–2008) | 25 พฤศจิกายน 1992 | 24 กุมภาพันธ์ 1998 | 5 ปี 91 วัน |  | พรรคประชาชนปฏิวัติลาว |  คำไต สีพันดอน (1991–1998) |
| 4 |  | คำไต สีพันดอน ຄຳໄຕ ສີພັນດອນ (เกิดใน ค.ศ. 1924) | 24 กุมภาพันธ์ 1998 | 8 มิถุนายน 2006 | 8 ปี 104 วัน |  | พรรคประชาชนปฏิวัติลาว |  สีสะหวาด แก้วบุนพัน (1998–2001) |
| 4 |  | คำไต สีพันดอน ຄຳໄຕ ສີພັນດອນ (เกิดใน ค.ศ. 1924) | 24 กุมภาพันธ์ 1998 | 8 มิถุนายน 2006 | 8 ปี 104 วัน |  | พรรคประชาชนปฏิวัติลาว |  บุนยัง วอละจิด (2001–2006) |
| 5 |  | จูมมะลี ไซยะสอน ຈູມມະລີ ໄຊຍະສອນ (เกิดใน ค.ศ. 1936) | 8 มิถุนายน 2006 | 20 เมษายน 2016 | 9 ปี 317 วัน |  | พรรคประชาชนปฏิวัติลาว |  บัวสอน บุบผาวัน (2006–2010) |
| 5 |  | จูมมะลี ไซยะสอน ຈູມມະລີ ໄຊຍະສອນ (เกิดใน ค.ศ. 1936) | 8 มิถุนายน 2006 | 20 เมษายน 2016 | 9 ปี 317 วัน |  | พรรคประชาชนปฏิวัติลาว |  ทองสิง ทำมะวง (2010–2016) |
| 6 |  | บุนยัง วอละจิด ບຸນຍັງ ວໍລະຈິດ (เกิดใน ค.ศ. 1938) | 20 เมษายน 2016 | 22 มีนาคม 2021 | 4 ปี 336 วัน |  | พรรคประชาชนปฏิวัติลาว |  ทองลุน สีสุลิด (2016–2021) |
| 7 |  | ทองลุน สีสุลิด ທອງລຸນ ສີສຸລິດ (เกิดใน ค.ศ. 1945) | 22 มีนาคม 2021 | ดำรงตำแหน่ง | 3 ปี 338 วัน |  | พรรคประชาชนปฏิวัติลาว |  พันคำ วิพาวัน (2021–2022) |
| 7 |  | ทองลุน สีสุลิด ທອງລຸນ ສີສຸລິດ (เกิดใน ค.ศ. 1945) | 22 มีนาคม 2021 | ดำรงตำแหน่ง | 3 ปี 338 วัน |  | พรรคประชาชนปฏิวัติลาว |  สอนไซ สีพันดอน (2022–) |
ดูเพิ่ม

รายพระนามพระมหากษัตริย์ลาว
รายชื่อนายกรัฐมนตรีลาว
| ด ค กประธานาธิบดีลาว |
| --- | --- |
 เจ้าสุภานุวงศ์  พูมี วงวิจิด  ไกสอน พมวิหาน  หนูฮัก พูมสะหวัน  คำไต สีพันดอน  จูมมะลี ไซยะสอน  บุนยัง วอละจิด  ทองลุน สีสุลิด 
| ด ค กผู้นำรัฐในเอเชียตะวันออกเฉียงใต้ |
| --- | --- |
ประมุขแห่งรัฐ:  กัมพูชา (กษัตริย์  รายพระนาม)  ติมอร์-เลสเต (ประธานาธิบดี)  ไทย (กษัตริย์  รายพระนาม) บรูไน (กษัตริย์)  พม่า (ประธานาธิบดี  รายชื่อ)  ฟิลิปปินส์ (ประธานาธิบดี  รายชื่อ)  มาเลเซีย (กษัตริย์)  ลาว (ประธานาธิบดี)  เวียดนาม (ประธานาธิบดี  รายชื่อ)  สิงคโปร์ (ประธานาธิบดี)  อินโดนีเซีย (ประธานาธิบดี  รายชื่อ) 
หัวหน้ารัฐบาล:  กัมพูชา (นายกรัฐมนตรี  รายชื่อ)  ติมอร์-เลสเต (นายกรัฐมนตรี)  ไทย (นายกรัฐมนตรี  รายชื่อ) บรูไน (นายกรัฐมนตรี-กษัตริย์)  พม่า (นายกรัฐมนตรี  รายชื่อ) ฟิลิปปินส์ (ประธานาธิบดี)  มาเลเซีย (นายกรัฐมนตรี)  ลาว (นายกรัฐมนตรี)  เวียดนาม (นายกรัฐมนตรี  รายชื่อ) สิงคโปร์ (นายกรัฐมนตรี)  อินโดนีเซีย (ประธานาธิบดี) 
ผู้นำสูงสุด:  พม่า  ลาว  เวียดนาม 
ตำแหน่งผู้นำในอดีต:  กัมพูชา (ประมุขแห่งรัฐ  เลขาธิการ) พม่า (กษัตริย์  ผู้ว่าราชการ พรีเมียร์ ที่ปรึกษาแห่งรัฐ) ฟิลิปปินส์ (ผู้สำเร็จราชการ  นายกรัฐมนตรี) ลาว (กษัตริย์)  เวียดนาม (กษัตริย์)  เวียดนามใต้ (ผู้นำ)  สิงคโปร์ (ผู้ว่าราชการ)  หมู่เกาะอินเดียตะวันออกของเนเธอร์แลนด์ (ผู้สำเร็จราชการ)  อินโดนีเซีย (นายกรัฐมนตรี) 
อาเซียน
เลขาธิการพรรคคอมมิวนิสต์แห่งสหภาพโซเวียต

| เลขาธิการพรรคคอมมิวนิสต์ แห่งสหภาพโซเวียต |
| --- | --- |
Генеральный секретарь ЦК КПСС
ตราประจำพรรคคอมมิวนิสต์แห่งสหภาพโซเวียต
ผู้ดำรงตำแหน่งยาวนานที่สุด โจเซฟ สตาลิน 3 เมษายน ค.ศ. 1922 – 16 ตุลาคม ค.ศ. 1952 (โดยพฤตินัย 5 มีนาคม ค.ศ. 1953)
คณะกรรมการกลางพรรคคอมมิวนิสต์
การเรียกขาน: สหายเลขาธิการ (ไม่เป็นทางการ)
สมาชิกของ: โปลิตบูโร คณะเลขาธิการ
จวน: วุฒิสภาเครมลิน
ที่ว่าการ: เครมลิน มอสโก
ผู้แต่งตั้ง: คณะกรรมการกลาง
สถาปนา: 3 เมษายน 1922; 102 ปีก่อน (1922-04-03)
คนแรก: โจเซฟ สตาลิน
คนสุดท้าย: วลาดีมีร์ อีวัชโค (รักษาการ)
ยกเลิก: 29 สิงหาคม 1991; 33 ปีก่อน (1991-08-29)
เงินตอบแทน: 10,000 รูเบิลโซเวียตต่อปี
เลขาธิการคณะกรรมการกลางพรรคคอมมิวนิสต์แห่งสหภาพโซเวียต (รัสเซีย: Генеральный секретарь ЦК КПСС) เป็นตำแหน่งผู้นำพรรคคอมมิวนิสต์แห่งสหภาพโซเวียต (CPSU) สถาปนาขึ้นตั้งแต่ ค.ศ. 1924 จวบจนกระทั่งการล่มสลายของสหภาพโซเวียตใน ค.ศ. 1991 โดยผู้ที่ดำรงตำแหน่งนี้จะได้รับการรับรองว่าเป็นผู้นำสหภาพโซเวียต เลขาธิการมีอำนาจควบคุมพรรคคอมมิวนิสต์โดยตรงในทางนิตินัย แต่ด้วยพรรคมีอำนาจผูกขาดทางการเมือง เลขาธิการจึงมีอำนาจควบคุมฝ่ายบริหารของรัฐบาลโซเวียตด้วยในทางปฏิบัติ นอกจากนี้ เลขาธิการยังถือว่าเป็นตำแหน่งสูงสุดของสหภาพโซเวียต เนื่องจากความสามารถของตำแหน่งในการกํากับนโยบายระหว่างประเทศและภายในประเทศของรัฐ รวมถึงยังมีอำนาจเหนือพรรคคอมมิวนิสต์โซเวียต
เกียรติพล อุดม

นักฟุตบอลชาวไทย
| 0 | 1 | 2 | 3 |
| --- | --- | --- | --- |
 เกียรติพลเมื่อครั้งทำหน้าที่ร่วมกับ สโมสรฟุตบอลเชียงใหม่ ใน พ.ศ. 2565
ข้อมูลส่วนตัว
ชื่อเต็ม:  เกียรติพล อุดม
วันเกิด:  26 มิถุนายน พ.ศ. 2543 (24 ปี)
สถานที่เกิด:  จังหวัดร้อยเอ็ด ประเทศไทย
ส่วนสูง:  1.94 ม.
ตำแหน่ง:  ผู้รักษาประตู
ข้อมูลสโมสร
สโมสรปัจจุบัน:  แพร่ ยูไนเต็ด
หมายเลข:  14
สโมสรเยาวชน
พ.ศ. 2559–2561:  บีจี ปทุม ยูไนเต็ด
สโมสรอาชีพ*
| ปี |  ทีม |  ลงเล่น |  (ประตู) |
| พ.ศ. 2561– |  บีจี ปทุม ยูไนเต็ด |  0 |  (0) |
| พ.ศ. 2561 |  → บีจีซี (ยืมตัว) |  1 |  (0) |
| พ.ศ. 2563–2564 |  → ราชประชา (ยืมตัว) |  33 |  (0) |
| พ.ศ. 2565 |  → เชียงใหม่ (ยืมตัว) |  15 |  (0) |
| พ.ศ. 2566 |  → ชัยนาท ฮอร์นบิล (ยืมตัว) |  7 |  (0) |
| พ.ศ. 2566–2567 |  → ปัตตานี (ยืมตัว) |  4 |  (0) |
| พ.ศ. 2567 |  → นาระ คลับ (ยืมตัว) |  0 |  (0) |
| พ.ศ. 2567 |  → เชียงราย ยูไนเต็ด (ยืมตัว) |  1 |  (0) |
| พ.ศ. 2568– |  → แพร่ ยูไนเต็ด  (ยืมตัว) |  1 |  (0) |
ทีมชาติ‡
| พ.ศ. 2564–2565 |  ไทย อายุไม่เกิน 23 ปี |  6 |  (0) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 21 กุมภาพันธ์ พ.ศ. 2567 ‡ ข้อมูลการลงเล่นและประตูให้แก่ทีมชาติล่าสุด ณ วันที่ 29 มีนาคม พ.ศ. 2565
เกียรติพล อุดม (26 มิถุนายน พ.ศ. 2543 – ) เป็นนักฟุตบอลระดับอาชีพชาวไทย ปัจจุบันทำหน้าที่เป็นผู้รักษาประตูให้แก่แพร่ ยูไนเต็ด  ในการแข่งไทยลีก 2
ผลงานระดับนานาชาติ

เมื่อวันที่ 15 ตุลาคม พ.ศ. 2564 เกียรติพลได้รับการเรียกตัวเข้าร่วมฟุตบอลทีมชาติไทยรุ่นอายุไม่เกิน 23 ปี ในการแข่งฟุตบอลเอเชียเยาวชนอายุไม่เกิน 23 ปี 2022 รอบคัดเลือก
แหล่งข้อมูลอื่น

เกียรติพล อุดม ที่ AFC (ในภาษาอังกฤษ)
เกียรติพล อุดม ที่ J.League (ในภาษาญี่ปุ่น)
เกียรติพล อุดม ที่ FootballDatabase.eu (ในภาษาอังกฤษ)
เกียรติพล อุดม ที่ Soccerway.com (ในภาษาอังกฤษ)
เกียรติพล อุดม ที่ WorldFootball.net (ในภาษาอังกฤษ)
| ด ค กผู้เล่นชุดปัจจุบันของสโมสรฟุตบอลแพร่ ยูไนเต็ด  |
| --- | --- |
 1 เจมส์  2 ณธกร  3 วราดร  4 ลภณวิช  5 อาสาฬห์  6 นพรรธนวรรณ์  7 กิตติภาพ  8 วรุตม์  9 ธีรยุทธ  10 สมิธ  11 เดชา  12 สุขสันต์  14 เกียรติพล  17 รังสิมันต์  18 นันทพล  19 ฤทธิเดช  21 อัชริยะ  22 ณัฐสันต์  26 ซิลวา  29 มารันเญา  31 กานต์ดนัย  36 สุวรรณภัทร  41 นพวิชญ์  77 อภิวิชญ์  88 ธัชนนท์  หัวหน้าผู้ฝึกสอน: ธงชัย
สุภาภัสสร์ ผลเจริญรัตน์

| สุภาภัสสร์ ผลเจริญรัตน์ |
| --- | --- |
เกิด: 28 พฤศจิกายน พ.ศ. 2550 (17 ปี) กรุงเทพมหานคร ประเทศไทย
อาชีพ: นักแสดง
ปีที่แสดง: พ.ศ. 2559−ปัจจุบัน
สังกัด: ช่อง 3
อาชีพแสดง
ผลงานเด่น: คุณหนูเรือนเล็ก / คุณหนูเรือนเศรษฐี − คุณหนูเรือนเล็ก (2561)  ดาวเรือง − สายโลหิต (2561)
 
สุภาภัสสร์ ผลเจริญรัตน์ (เกิด 28 พฤศจิกายน พ.ศ. 2550) ชื่อเล่น แคนดี้ เป็นนักแสดงหญิงลูกครึ่งไทย-เวียดนาม สังกัดสถานีวิทยุโทรทัศน์ไทยทีวีสีช่อง 3 เป็นที่รู้จักจากการรับบท "คุณหนูเรือนเล็ก/คุณหนูเรือนเศรษฐี" จากละครเรื่อง คุณหนูเรือนเล็ก (2561) และบทบาท "ดาวเรือง" (วัยเด็ก) จากละครเรื่อง สายโลหิต (2561)
การทำงานในวงการบันเทิง

สุภาภัสสร์เข้าสู่วงการจากการร่วมแสดงในละครเรื่อง บัวแล้งน้ำ ทางช่องพีพีทีวี เมื่อปี พ.ศ. 2559 โดยรับบท จัตตาฬีร์ (วัยเด็ก) จากนั้นจึงได้ร่วมแสดงในละครพีเรียดเรื่อง สกาวเดือน ทางช่อง 7 เอชดี เมื่อปี พ.ศ. 2561 ในบทของ เพ็ญลักษณ์ ราชไมตรี (วัยเด็ก) นอกจากนี้เธอยังได้แสดงละครอีก 4 เรื่องคือ สายโลหิต ทางช่อง 7 เอชดี ในบทของ ดาวเรือง (วัยเด็ก) ซึ่งทำให้เธอเริ่มเป็นที่รู้จัก ตามด้วยละครเรื่อง ไฮโซสะออน โดยรับบทเป็น เมริศา (วัยเด็ก) ละครเรื่อง ชาติเสือพันธุ์มังกร ในบท ลี้เตียงจู (วัยเด็ก) และละครเรื่อง คุณหนูเรือนเล็ก โดยรับบทเป็น คุณหนูเรือนเล็ก/คุณหนูเรือนเศรษฐี
ในปี พ.ศ. 2562 สุภาภัสสร์ได้แสดงละครเรื่อง เพลิงพรางเทียน ทางช่อง 3 เอชดี โดยรับบทเป็น เทียนคำ/กลินท์ (วัยเด็ก) ปี พ.ศ. 2563 เธอได้แสดงในละครสั้นสะท้อนสังคม ฟ้ามีตา ตอน ศาลเตี้ย โดยรับบทเป็น นารี ต่อมาในปี พ.ศ. 2564 เธอได้แสดงภาพยนตร์เรื่องแรกคือเรื่อง เกม ล่า ฆ่า รอด โดยรับบท ไอรีน (วัยเด็ก) ในปี พ.ศ. 2565 เธอได้แสดงภาพยนตร์เรื่องที่ 2 คือเรื่อง แถวตรง แสบอีหลี รวมถึงได้แสดงละครเรื่อง ณ ขณะเหงา ทางช่องไทยพีบีเอส โดยรับบทเป็น ส้ม นอกจากนี้ในปีเดียวกันเธอยังได้เซ็นสัญญาเป็นนักแสดงหน้าใหม่ในสังกัดช่อง 3 เอชดี และได้ลงละครเรื่องแรกในฐานะนักแสดงช่องคือ​ กลเกมรัก​ ต่อมาในปี พ.ศ 2566  เปิดตัวละครเรื่องใหม่​ คือ​ เมื่อตะวันลับฟ้า (ก็จะเป็นเวลาของดวงดาว)​
ผลงาน > ละครโทรทัศน์

ผลงานในฐานะนักแสดงอิสระ
| ปี | เรื่อง | แสดงเป็น | ช่อง |
| --- | --- | --- | --- |
| 2559 | บัวแล้งน้ำ | จัตตาฬีร์ (วัยเด็ก) | พีพีทีวี |
| 2559 | แผนร้ายลงท้ายว่ารัก | นับดาว (วัยเด็ก) | ช่อง 3 |
| 2560 | ธิดาผ้าซิ่น | ไพลิน | พีพีทีวี |
| 2561 | สกาวเดือน | เพ็ญลักษณ์ ราชไมตรี (วัยเด็ก) | ช่อง 7 |
| 2561 | สายโลหิต | ดาวเรือง (วัยเด็ก) | ช่อง 7 |
| 2561 | ไฮโซสะออน | เมริศา (วัยเด็ก) | ช่อง 7 |
| 2561 | ชาติเสือพันธุ์มังกร | ปิ่นมุก (ลี้เตียงจู) (วัยเด็ก) | ช่อง 3 |
| 2561 | คุณหนูเรือนเล็ก | คุณหนูเรือนเล็ก/คุณหนูเรือนเศรษฐี | ช่อง 7 |
| 2562 | เพลิงพรางเทียน | เทียนคำ/กลินท์ (วัยเด็ก) | ช่อง 3 |
| 2562 | หัวใจศิลา | มินตา (วัยเด็ก) | ช่องวัน 31 |
| 2562 | ปลายจวัก | แม่อ่อน (วัยเด็ก) | ไทยพีบีเอส |
| 2564 | เกมปรารถนา | มิลิน (วัยรุ่น) | ช่อง 3 |
| 2565 | ณ ขณะเหงา | ส้ม | ไทยพีบีเอส |
| 2566 | 23:23 สัญญาสัญญาณ | ชะเอม | ทรูโฟร์ยู |
| 2566 | กลเกมรัก | กระแต | ช่อง 3 |
| 2568 | คุณพี่เจ้าขาดิฉันเป็นห่านมิใช่หงส์ | แดง | ช่อง 3 |
| 2568 | เมื่อตะวันลับฟ้า (ก็จะเป็นเวลาของดวงดาว) |  | ช่อง 3 |
ผลงาน > รายการโทรทัศน์

ไอดอล พาราไดซ์ รัดเกล้า อามระดิษ, ปองกูล สืบซึ้ง, ปกรณ์ ฉัตรบริรักษ์, อิสริยะ ภัทรมานพ ร่วมกับ ปาฏลี ประเสริฐธีระชัย, ภาริตา บุญภักดีทวียศ, อิสซาเบล โคปิเต่, กันยากร นามบุญเรือง, ณัฐณิชา แสงมณี, ณิชารัศม์ ศักดิ์เกษมรัตน์, ณปภัช สัทราอริคม, เอมิกา เศรษฐศิริรัตน, ปนัสยา แอนเจลิก้า ดีมากด์
สมเด็จพระเจ้าศรีสว่างวัฒนา

สมเด็จพระเจ้าศรีสว่างวัฒนา มีพระนามเต็มว่า พระบาทสมเด็จพระเจ้าเชษฐาขัติยวงศา พระมหาศรีสว่างวัฒนา (ลาว: ພຣະບາດສົມເດັດພຣະເຈົ້າເຊດຖາຂັດຕິຍະວົງສາ ພຣະມະຫາສີສະຫວ່າງວັດທະນາ) หรือ เจ้ามหาชีวิตศรีสว่างวัฒนา (ลาว: ເຈົ້າມະຫາຊີວິດສີສະຫວ່າງວັດທະນາ) เป็นพระมหากษัตริย์องค์สุดท้ายแห่งราชอาณาจักรลาว ก่อนที่จะถูกฝ่ายพรรคประชาชนปฏิวัติลาว (คอมมิวนิสต์ลาว) ยึดอำนาจเปลี่ยนแปลงการปกครองเป็นสาธารณรัฐประชาธิปไตยประชาชนลาวใน พ.ศ. 2518